馬加爾尼使團

馬加爾尼使團，係喺1792年由英王佐治三世派遣嘅一個外交使團，係英國第一個派去中國大陸嘅使團，係以嗰時嘅領隊馬加爾尼伯爵命名嘅。

呢個使團原設嘅目標包括咗：請求大清開放多啲貿易口岸、喺北京設返使館仲有放寬對英商嘅貿易限制、出讓領土作為英商嘅居留地、允許英人傳教等。使團最後成功拜見到清乾隆皇帝，但因各種問題發生咗爭拗，所請全部被人拒絕咗。

行程 
使團喺1793年到咗大陸，最初係經天津塘沽口入京師嘅，喺承德避暑山莊拜會咗乾隆皇帝。返歸嘅時候就行水路南下，最尾就到咗廣州停留準備離開。

途經廣州 
使團喺北京見完清帝後，到咗廣州準備返英國。嗰時新任嘅兩廣總督長麟原任浙江巡撫，為咗迎接英國使團到埠，就專登提前赴任。長麟就揀咗喺河南嘅海幢寺度，為使團舉行「謝恩」典禮。據記述： 

啲使團人員就喺隔離嘅行商花園度留宿，仲去過花地度遊覽，同啲花農買咗啲玫瑰花籽，跟著帶咗返英國。

十三行
 海幢寺
 譚夏士

大清外交
廣州史
英國外交